techiaith/cofnodycynulliad_en-cy huggingface dataset:
English: Thank you. I think you make a really important point about transparency and where this fault lies. I quite agree with you. With the UK Government, we've had a decade of austerity, and now I think this is even worse than the austerity elements that they brought in over the last decade. The UK is in a deep recession, and household incomes are falling at an incredibly fast rate. What did the Chancellor do last week? He just presented us with an invoice for the UK Government's failure to manage the economy and public finances over the last 12 years. We have got the highest inflation in 40 years. We have got the highest tax burden in 70 years. This is so serious, and I think that it is absolutely important that that is communicated with our constituents. The Minister for Finance and Local Government has repeatedly called on the UK Government to invest in public services. What the Chancellor said was that he wanted to provide support to the most vulnerable, but I think that there's a real concern that that's just not going to happen. That's why the Welsh Government will do all that it can. I mentioned in earlier answers that, obviously, we are looking at our draft budget, which will be published next month. We are really carefully considering the detail of the autumn statement, and I can assure everyone in this Chamber that, as a Welsh Government, we will continue to prioritise our budgets to shield the most vulnerable and maintain our commitment to that stronger, fairer, greener Wales.
Welsh: Diolch. Rwy'n credu eich bod yn gwneud pwynt pwysig iawn am dryloywder a lle mae'r bai. Rwy'n cytuno'n llwyr â chi. Gyda Llywodraeth y DU, rydym ni wedi cael degawd o gyni, ac erbyn hyn rwy'n credu bod hyn hyd yn oed yn waeth na'r elfennau o gyni a gyflwynon nhw dros y degawd diwethaf. Mae'r DU mewn dirwasgiad dwfn, ac mae incwm aelwydydd yn gostwng ar raddfa anhygoel o gyflym. Beth wnaeth y Canghellor yr wythnos diwethaf? Roedd newydd gyflwyno anfoneb i ni am fethiant Llywodraeth y DU i reoli'r economi a chyllid cyhoeddus dros y 12 mlynedd diwethaf. Rydym ni wedi cael y chwyddiant uchaf mewn 40 mlynedd. Rydym wedi cael y baich treth uchaf mewn 70 mlynedd. Mae hyn mor ddifrifol, a chredaf ei bod yn holl bwysig bod hynny'n cael ei gyfleu i'n hetholwyr. Mae'r Gweinidog Cyllid a Llywodraeth Leol wedi galw dro ar ôl tro ar Lywodraeth y DU i fuddsoddi mewn gwasanaethau cyhoeddus. Yr hyn a ddywedodd y Canghellor oedd ei fod eisiau rhoi cymorth i'r bobl fwyaf agored i niwed, ond rwy'n credu bod yna bryder gwirioneddol nad yw hynny'n mynd i ddigwydd. Dyna pam y bydd Llywodraeth Cymru yn gwneud popeth yn ei gallu. Soniais mewn atebion cynharach ein bod, yn amlwg, yn edrych ar ein cyllideb ddrafft, a fydd yn cael ei chyhoeddi fis nesaf. Rydym wir yn ystyried manylion datganiad yr hydref yn ofalus, a gallaf sicrhau pawb yn y Siambr hon y byddwn, fel Llywodraeth Cymru, yn parhau i flaenoriaethu ein cyllidebau i warchod y rhai mwyaf agored i niwed a chynnal ein hymrwymiad i'r Gymru gryfach, decach, wyrddach honno.
English: Minister, my constituents are already struggling to afford their bills - not just people on low incomes but on middle incomes as well. The Office for Budget Responsibility forecast last week, in response to the autumn statement, states that the next two years will see the biggest fall in household incomes in generations. More than half of households will be worse off after the autumn statement. British families will lose 7.1 per cent of their disposable income. This year, we will see the biggest fall in real disposable income per head since the late 1940s. Next year is not that much better; we will see the second largest fall on record. So, will the Welsh Government continue to urge the UK Government, in the strongest terms, to seriously tackle this cost-of-living and household income crisis, which is devastating people right across the UK, or, frankly, step aside and let a Labour Government that will tackle this get in place as soon as possible?
Welsh: Gweinidog, mae fy etholwyr eisoes yn ei chael hi'n anodd fforddio talu eu biliau - nid dim ond pobl ar incwm isel ond ar incwm canol hefyd. Mae rhagolygon y Swyddfa Cyfrifoldeb Cyllidebol yr wythnos diwethaf, mewn ymateb i ddatganiad yr hydref, yn nodi y bydd y ddwy flynedd nesaf yn gweld y cwymp mwyaf mewn incwm aelwydydd ers cenedlaethau. Bydd mwy na hanner yr aelwydydd ar eu colled ar ôl datganiad yr hydref. Bydd teuluoedd Prydain yn colli 7.1 y cant o'u hincwm gwario. Eleni, byddwn yn gweld y cwymp mwyaf mewn incwm gwario real y pen ers diwedd y 1940au. Nid yw'r flwyddyn nesaf gymaint â hynny'n well; byddwn yn gweld yr ail gwymp mwyaf ar gofnod. Felly, a fydd Llywodraeth Cymru'n parhau i annog Llywodraeth y DU, yn y ffordd gryfaf, i fynd i'r afael o ddifrif â'r argyfwng incwm aelwydydd a chostau byw, sy'n dinistrio bywydau ar draws y DU, neu, a dweud y gwir, i gamu o'r neilltu a gadael i Lywodraeth Lafur, a fydd yn mynd i'r afael â hyn ddod i rym cyn gynted â phosibl?
English: Yes, absolutely. I know that the Minister for Finance and Local Government will continue to press those points that you made. They are simply staggering numbers in that OBR report that you referred to. Real household disposable income per person will fall more than 7 per cent over the next two years, as you said, and that's the biggest fall on record. Income is now going down to 2013 levels - nine years ago. I mentioned that we are already in a deep recession. The inflation shock that we have had since last month varies between different measures. Another shocking revelation that I saw was that the Organisation for Economic Co-operation and Development has stated that the UK is forecast to have the worst growth performance in the G20 over the next two years, with the exception of Russia. It's just incredible. I know that the Minister will continue to have those discussions and, as I said, we will be looking very carefully at the details of the autumn statement as we prepare to bring our draft budget forward next month.
Welsh: Yn bendant. Rwy'n gwybod y bydd y Gweinidog Cyllid a Llywodraeth Leol yn parhau i wthio'r pwyntiau hynny a wnaethoch chi. Yn syml, maen nhw'n niferoedd syfrdanol yn adroddiad y Swyddfa Cyfrifoldeb Cyllidebol hwnnw y cyfeirioch chi atyn nhw. Bydd incwm gwario real aelwydydd fesul person yn gostwng mwy na 7 y cant dros y ddwy flynedd nesaf, fel y dywedoch chi, a dyna'r cwymp mwyaf erioed. Mae incwm nawr yn mynd i lawr i lefelau 2013 - naw mlynedd yn ôl. Soniais ein bod eisoes mewn dirwasgiad dwfn. Mae'r sioc yn sgil chwyddiant a gawsom ers y mis diwethaf yn amrywio rhwng gwahanol fesurau. Datguddiad ysgytwol arall a welais oedd bod y Sefydliad ar gyfer Cydweithrediad a Datblygu Economaidd wedi datgan y rhagwelir y bydd y DU yn cael y perfformiad twf gwaethaf yn y G20 dros y ddwy flynedd nesaf, ac eithrio Rwsia. Mae'n anhygoel. Rwy'n gwybod y bydd y Gweinidog yn parhau i gael y trafodaethau hynny ac, fel y dywedais i, byddwn yn edrych yn ofalus iawn ar fanylion datganiad yr hydref wrth i ni baratoi i gyflwyno ein cyllideb ddrafft fis nesaf.
English: Of course, we will be debating the autumn statement a little later on, and I will have a contribution there, I hope. But it does include some very welcome support for communities, particularly given the current cost-of-living crisis, through policies such as the increase in the national living wage and the minimum wage, and an uplift to pensions and benefits. It's no surprise that we've heard no reference to those in the Chamber today so far. In England, the statement will provide an additional £1 billion for the household support fund. This will mean that Wales will receive a Barnett share of that consequential funding, with some £158 million being made available to the devolved Government. In Wales, we have the discretionary assistance fund, which provides much needed help for people in times of financial difficulties. As you will appreciate, Minister, the current inflationary pressure and cost-of-living issues have meant that more people are at risk of suffering from financial difficulties. However, the discretionary assistance fund is currently only an option for people on certain benefits, meaning that those who need support may find themselves unable to access financial assistance. Will the Government consider using the Barnett consequentials from the household support fund announcement to further boost funding for the DAF, enabling the expansion of the eligibility criteria, so that more people can access the support that they need?
Welsh: Wrth gwrs, byddwn yn trafod datganiad yr hydref ychydig yn ddiweddarach, ac fe fydd cyfraniad gennyf yno, gobeithio. Ond mae'n cynnwys rhywfaint o gefnogaeth i gymunedau, sydd i'w chroesawu'n fawr yn enwedig o ystyried yr argyfwng costau byw presennol, trwy bolisïau fel y cynnydd yn y cyflog byw cenedlaethol a'r isafswm cyflog, a chynnydd i bensiynau a budd-daliadau. Does dim syndod nad ydym wedi clywed unrhyw gyfeiriad at y rhain yn y Siambr heddiw hyd yn hyn. Yn Lloegr, bydd y datganiad yn darparu £1 biliwn yn ychwanegol ar gyfer y gronfa gymorth i aelwydydd. Bydd hyn yn golygu y bydd Cymru'n cael cyfran Barnett o'r arian canlyniadol hwnnw, gyda thua £158 miliwn ar gael i'r Llywodraeth ddatganoledig. Yng Nghymru, mae gennym y gronfa cymorth dewisol, sy'n rhoi cymorth mawr ei angen i bobl mewn cyfnod o drafferthion ariannol. Fel y byddwch yn gwerthfawrogi, Gweinidog, mae'r pwysau chwyddiant presennol a phroblemau costau byw wedi golygu bod mwy o bobl mewn perygl o ddioddef trafferthion ariannol. Fodd bynnag, dim ond dewis i bobl ar fudd-daliadau penodol yw'r gronfa cymorth dewisol ar hyn o bryd, sy'n golygu y gallai'r rhai sydd angen cymorth fethu â chael cymorth ariannol. A fydd y Llywodraeth yn ystyried defnyddio symiau canlyniadol Barnett yn sgil cyhoeddi'r gronfa gymorth i aelwydydd er mwyn rhoi hwb pellach i gyllid ar gyfer y gronfa cymorth dewisol, gan alluogi ehangu'r meini prawf cymhwysedd, fel y gall mwy o bobl gael y cymorth sydd ei angen arnynt?
English: Thank you. As I mentioned in earlier answers, the Minister for Finance and Local Government - obviously, the whole of the Welsh Government - will be looking very carefully at the detail of the funding that we were allocated last week, as we prepare to bring the draft budget forward. In relation to the discretionary assistance fund, I agree with you - it's an excellent fund. The offices are actually based in my own constituency in Wrexham and I've listened in on calls on several occasions, and you can see how desperate people are. But I will say that the Chancellor missed some really good opportunities last week to help with people from low-income households. He could have abolished the benefit cap completely, along with the two-child limit, for instance. There are some really harsh Department for Work and Pensions policies that could have really been looked at.
Welsh: Diolch. Fel y soniais mewn atebion cynharach, bydd y Gweinidog Cyllid a Llywodraeth Leol - yn amlwg, Llywodraeth Cymru gyfan - yn edrych yn ofalus iawn ar fanylion y cyllid a ddyrannwyd i ni yr wythnos diwethaf, wrth i ni baratoi i gyflwyno'r gyllideb ddrafft. O ran y gronfa cymorth dewisol, rwy'n cytuno â chi - mae'n gronfa ardderchog. Mewn gwirionedd mae'r swyddfeydd wedi'u lleoli yn fy etholaeth fy hun yn Wrecsam ac rwyf wedi gwrando ar alwadau ar sawl achlysur, a gallwch weld pa mor anobeithiol yw pobl. Ond dywedaf fod y Canghellor wedi colli rhai cyfleoedd da iawn yr wythnos diwethaf i helpu pobl o aelwydydd incwm isel. Gallai fod wedi diddymu'r cap budd-dal yn llwyr, ynghyd â'r terfyn dau blentyn, er enghraifft. Mae yna rai polisïau Adran Gwaith a Phensiynau llym iawn y gellid bod wedi eu rhoi o dan y chwyddwydr mewn gwirionedd.
English: Good afternoon, Minister.
Welsh: Prynhawn da, Gweinidog.
English: I just really wanted to follow up on something you said in response to Delyth, which is about shielding the most vulnerable, and the commitment of the Welsh Government to do that in the light of what is in essence a really difficult budget decision from the Welsh Government. I wanted to raise the issue of child protection services and how under pressure they are. So I just wondered whether you could comment on the situation with regard to child protection, social workers and those services, which need to be well-funded in order to ensure that children are safe and protected. Could you just comment on that, particularly in light of what are, in essence, cuts imposed on us from Westminster? Diolch yn fawr iawn.
Welsh: Roeddwn i wir eisiau ymateb i rywbeth a ddywedoch chi wrth ymateb i Delyth, sy'n ymwneud â gwarchod y rhai mwyaf agored i niwed, ac ymrwymiad Llywodraeth Cymru i wneud hynny yn sgil yr hyn sydd yn y bôn yn benderfyniad cyllideb anodd iawn gan Lywodraeth Cymru. Roeddwn i eisiau codi'r mater o wasanaethau amddiffyn plant a chymaint y maen nhw o dan bwysau. Felly, tybed a wnewch chi wneud sylw ynghylch y sefyllfa o ran amddiffyn plant, gweithwyr cymdeithasol a'r gwasanaethau hynny, y mae angen eu hariannu'n dda er mwyn sicrhau bod plant yn ddiogel ac yn cael eu gwarchod. A wnewch chi wneud sylw ar hynny, yn enwedig yng ngoleuni'r hyn sydd, yn ei hanfod, yn doriadau a osodwyd arnom gan San Steffan? Diolch yn fawr iawn.
English: I can't say anything specifically around how we will fund child protection services going forward. As I say, we will look in the whole at how we use the funding that was allocated to us last week, but I absolutely agree with you about targeting support to the most vulnerable and prioritising public services - that's an absolute necessity, and it's what as a Government we've always tried to do. For instance, we've invested significant funding in schemes over the last year to provide direct support to people, so the winter fuel support payment, for instance, and you heard me in an earlier answer talk about pupil deprivation grant access, and we've given additional funding there. Obviously, free school meals is another area where we're trying to help families with the cost of providing for their children who are going to school.
Welsh: Ni allaf ddweud unrhyw beth yn benodol ynghylch sut y byddwn yn ariannu gwasanaethau amddiffyn plant wrth symud ymlaen. Fel y dywedais i, byddwn yn edrych yn gyffredinol ar sut yr ydym yn defnyddio'r cyllid a ddyrannwyd i ni yr wythnos diwethaf, ond rwy'n cytuno'n llwyr â chi ynghylch targedu cymorth i'r gwasanaethau cyhoeddus mwyaf agored i niwed a blaenoriaethu gwasanaethau cyhoeddus - mae hynny'n anghenraid llwyr, a dyna'r hyn, fel Llywodraeth, yr ydym ni wastad wedi ceisio ei wneud. Er enghraifft, rydym wedi buddsoddi cyllid sylweddol mewn cynlluniau dros y flwyddyn ddiwethaf i ddarparu cefnogaeth uniongyrchol i bobl, y taliad cymorth tanwydd gaeaf, er enghraifft, ac fe glywsoch chi fi mewn ateb cynharach yn sôn am fynediad at Grant Amddifadedd Disgyblion, ac rydym wedi rhoi cyllid ychwanegol i hwnnw. Yn amlwg, mae prydau ysgol am ddim yn faes arall lle yr ydym ni'n ceisio helpu teuluoedd gyda'r gost o ddarparu ar gyfer eu plant sy'n mynd i'r ysgol.
English: Can I ask you, Minister - ? You're being very uncharitable, I think, about the UK Government's autumn statement. You know full well, all of you on those benches know full well, that the Welsh Government has currently got its largest budget ever. It's a record-breaking budget, and it's going to go up over the next two years. We had an autumn statement that protected the triple lock on pensions, that increased people's benefits at the rate of inflation, that protected the budget for our schools, and also, of course, invested more money into our national health service. Now, I know that your Government's record on funding the national health service is appalling - the only Government in the whole of the UK to have ever cut an NHS budget - but will you commit today to increasing the NHS budget in real terms as the UK Government is in England over the next two years?
Welsh: A gaf i ofyn i chi, Gweinidog - ? Rydych chi'n angharedig, rwy'n credu ynghylch datganiad hydref Llywodraeth y DU. Rydych chi'n gwybod yn iawn, mae pob un ohonoch chi ar y meinciau yna yn gwybod yn iawn, bod Llywodraeth Cymru wedi cael ei chyllideb fwyaf erioed. Mae'n gyllideb sy'n torri record, ac mae'n mynd i gynyddu dros y ddwy flynedd nesaf. Fe gawson ni ddatganiad yr hydref a oedd yn amddiffyn y clo triphlyg ar bensiynau, a oedd yn cynyddu budd-daliadau pobl ar raddfa chwyddiant, a oedd yn gwarchod y gyllideb ar gyfer ein hysgolion, a hefyd, wrth gwrs, a fuddsoddodd mwy o arian i'n gwasanaeth iechyd gwladol. Nawr, rwy'n gwybod bod hanes eich Llywodraeth ar ariannu'r gwasanaeth iechyd cenedlaethol yn warthus - yr unig Lywodraeth yn y DU gyfan i dorri cyllideb y GIG erioed - ond a fyddwch chi'n ymrwymo heddiw i gynyddu cyllideb y GIG mewn termau real fel y mae Llywodraeth y DU yn Lloegr yn ei wneud dros y ddwy flynedd nesaf?
English: I am not going to make any spending commitments today. You will have heard me say several times this afternoon that these will be decisions led by the Minister for Finance and Local Government, but taken across the whole of Government as we work towards publishing our draft budget next month. I don't think I've been uncharitable at all. I think I've been very clear. I think what Delyth Jewell said before about being transparent is very important. I've just said how it is, and that is, our overall settlement over the three-year spending review period is worth less in real terms than it was at the time of the spending review last year. Now, that's a fact. You can say 'here we go' - that is a fact. We will receive, as you say, an additional £1.2 billion over the next two years - not this year, the next two years. But our overall budget in 2024-25 will be no higher - no higher - in real terms than in the current year, and our capital budget will be 8.1 per cent lower. Inflation, which is 11.1 per cent, has eroded our budget to very worrying levels, and of course that then has an impact on local authorities and it has an impact on our NHS. They're reporting significant shortfalls as a result of inflation, pay pressures, and, of course, the rising energy costs, and I'm afraid that the Chancellor's statement last week failed to address any of that. Now, I'm sure that your constituents will have heard your praise for the UK Government, and they can form their own opinion.
Welsh: Nid wyf yn mynd i wneud unrhyw ymrwymiadau gwario heddiw. Byddwch wedi fy nghlywed yn dweud sawl gwaith y prynhawn yma mai penderfyniadau dan arweiniad y Gweinidog Cyllid a Llywodraeth Leol fydd y rhain, ond yn cael eu cymryd ar draws y Llywodraeth gyfan wrth i ni weithio tuag at gyhoeddi ein cyllideb ddrafft fis nesaf. Dydw i ddim yn credu fy mod i wedi bod yn angharedig o gwbl. Rwy'n credu fy mod i wedi bod yn glir iawn. Rwy'n credu bod yr hyn a ddywedodd Delyth Jewell yn gynharach am fod yn dryloyw yn bwysig iawn. Rwyf newydd ddweud sut y mae pethau, sef bod ein setliad cyffredinol dros y cyfnod adolygu gwariant tair blynedd yn werth llai mewn termau real nag yr oedd adeg yr adolygiad gwariant y llynedd. Nawr, mae hynny'n ffaith. Gallwch ddweud 'dyma ni eto' - mae hynny'n ffaith. Byddwn yn cael, fel y dywedwch, £1.2 biliwn yn ychwanegol dros y ddwy flynedd nesaf - nid eleni, sef y ddwy flynedd nesaf. Ond ni fydd ein cyllideb gyffredinol yn 2024-25 yn uwch - dim uwch - mewn termau real nag yn y flwyddyn bresennol, a bydd ein cyllideb gyfalaf 8.1 y cant yn is. Mae chwyddiant, sy'n 11.1 y cant, wedi erydu ein cyllideb i lefelau pryderus iawn, ac wrth gwrs mae hynny wedyn yn cael effaith ar awdurdodau lleol ac mae'n cael effaith ar ein GIG. Maen nhw'n adrodd diffygion sylweddol o ganlyniad i chwyddiant, pwysau cyflog, ac, wrth gwrs, y costau ynni cynyddol, ac rwy'n ofni bod datganiad y Canghellor yr wythnos diwethaf wedi methu â mynd i'r afael ag unrhyw un o'r rheini. Nawr, rwy'n siŵr y bydd eich etholwyr wedi clywed eich canmoliaeth i Lywodraeth y DU, a gallant ffurfio eu barn eu hunain.
English: All Welsh Government assets can be considered for delivery of any policy agenda. Gilestone farm is currently being managed appropriately to ensure that the asset is maintained whilst discussions on the long-term future of the site are concluded.
Welsh: Mae modd ystyried holl asedau Llywodraeth Cymru ar gyfer darparu unrhyw agenda polisi. Ar hyn o bryd mae fferm Gilestone yn cael ei rheoli'n briodol er mwyn sicrhau bod yr ased yn cael ei gynnal tra bod trafodaethau ar ddyfodol tymor hir y safle yn dod i ben.
English: I'd like to thank the Minister for your answer. There is huge concern in my area about the £4.25 million purchase by the Welsh Government of Gilestone farm and the due diligence around that, and the potential future land use for that area. Currently, I'm aware that you're in discussions with the owners of the Green Man festival, but local people would like me to put an alternative solution to the Welsh Government of what that land could be used for, and would like you to take it very seriously. South Powys is in need of an agricultural college because of the long travel times that people in my constituency have to go to get that provision. Welsh Government officials have previously told an organisation that there was no appropriate site for an agricultural college in south Powys, but now the Welsh Government has Gilestone farm, and I believe, and a lot of other people believe, that that would be a perfect place for an agricultural college. There's support for this from local people, local companies support it, and an education provider said that they would support it as well. And that means that that land could be used for farming and to help the next generations of young farmers. So, will the Welsh Government meet with me and others to take this proposal forward, because we all believe that that is a better use for that land, other than its use for a festival?
Welsh: Hoffwn i ddiolch i'r Gweinidog am eich ateb. Mae pryder enfawr yn fy ardal i ynghylch Lywodraeth Cymru yn prynu fferm Gilestone am £4.25 miliwn a'r diwydrwydd dyladwy o amgylch hynny, a'r defnydd posibl o dir ar gyfer yr ardal honno yn y dyfodol. Ar hyn o bryd, rwy'n ymwybodol eich bod chi'n trafod gyda pherchnogion gŵyl y Dyn Gwyrdd, ond hoffai pobl leol i mi gynnig ateb arall i Lywodraeth Cymru o ran yr hyn y gallai'r tir yna gael ei ddefnyddio ar ei gyfer, a hoffwn i chi ei gymryd o ddifrif. Mae angen coleg amaethyddol ar dde Powys oherwydd yr amseroedd teithio hir y mae'n rhaid i bobl yn fy etholaeth i fynd i gael y ddarpariaeth honno. Mae swyddogion Llywodraeth Cymru eisoes wedi dweud wrth fudiad nad oedd safle priodol i goleg amaethyddol yn ne Powys, ond nawr mae gan Lywodraeth Cymru fferm Gilestone, ac rwy'n credu, ac mae llawer o bobl eraill yn credu, y byddai hwnnw'n lle perffaith ar gyfer coleg amaethyddol. Mae cefnogaeth i hyn gan bobl leol, mae cwmnïau lleol yn ei gefnogi, a dywedodd darparwr addysg y bydden nhw'n ei gefnogi hefyd. Ac mae hynny'n golygu y gallai'r tir hwnnw gael ei ddefnyddio ar gyfer ffermio ac i helpu'r cenedlaethau nesaf o ffermwyr ifanc. Felly, a wnaiff Llywodraeth Cymru cyfarfod â mi ac eraill i fwrw ymlaen â'r cynnig hwn, oherwydd rydym ni i gyd yn credu bod hynny'n well defnydd ar gyfer y tir hwnnw, heblaw am ei ddefnyddio ar gyfer gŵyl?
English: You mentioned that there are ongoing discussions with Green Man, so if, at the conclusion of those discussions, it's decided not to proceed with the proposal, alternative policy objectives will be explored for the use of the site, or the site can be considered for sale on the open market. And that would be the time then to engage with Welsh Government.
Welsh: Gwnaethoch chi sôn bod trafodaethau yn parhau gyda'r Dyn Gwyrdd, felly os, ar ddiwedd y trafodaethau hynny, y penderfynir peidio â bwrw ymlaen â'r cynnig, bydd amcanion polisi eraill yn cael eu harchwilio ar gyfer defnyddio'r safle, neu mae modd ystyried y safle i'w werthu ar y farchnad agored. A dyna fyddai'r amser wedyn i ymgysylltu â Llywodraeth Cymru.